Document ID: 32013R0622

REGOLAMENT TA’ IMPLIMENTAZZJONI TAL-KUMMISSJONI (UE) Nru 622/2013
tal-25 ta’ Ġunju 2013
li jemenda r-Regolament tal-Kunsill (KE) Nru 2368/2002 li jimplimenta l-iskema ta’ ċertifikazzjoni tal-Kimberley Process fil-kummerċ internazzjonali ta’ djamanti mhux maħduma
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 2368/2002 tal-20 ta’ Diċembru 2002 li jimplimenta l-iskema ta’ ċertifikazzjoni tal-Kimberley Process fil-kummerċ internazzjonali ta’ djamanti mhux maħduma (1), u b’mod partikolari l-Artikolu 20 tiegħu,
Billi:
(1)
L-Anness II tar-Regolament (KE) Nru 2368/2002 jelenka l-parteċipanti fl-iskema ta’ ċertifikazzjoni tal-Kimberley Process (“KP”) u l-awtoritajiet kompetenti tagħhom maħtura kif dovut..
(2)
Fit-23 ta’ Mejju 2013, il-President tal-KP ħareġ avviż li jikkonferma li, permezz ta’ proċedura bil-miktub il-parteċipanti tal-KP iddeċidew li jieqfu milli jibagħtu jew jirċievu kunsinni bil-baħar tad-djamanti mhux maħduma mir-Repubblika Ċentru-Afrikana sa meta tiġi provduta ċarezza dwar il-kapaċità tal-pajjiż li jiżgura l-konformità mal-istandards minimi tal-KP.
(3)
L-Anness II tar-Regolament (KE) Nru 2368/2002 għandu għalhekk jiġi emendat skont dan.
(4)
Il-miżuri previsti f’dan ir-Regolament huma skont l-opinjoni tal-kumitat imsemmi fl-Artikolu 22 tar-Regolament (KE) Nru 2368/2002.
(5)
Sabiex jiġi żgurat li l-miżuri previsti f’dan ir-Regolament ikunu effettivi, ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 2368/2002 huwa sostitwit bit-test indikat fl-Anness ta’ dan ir-Regolament.
Artikolu 2
Dan ir-Regolament se jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, il-25 ta’ Ġunju 2013.

Labels: 3
14
18